<classify> Uwekaji saini wa mkataba huo wa ushirikiano umefanywa na Katibu Mkuu wa TFF, Selestine Mwesigwa na Mia Mjengwa Bergdahl, Mratibu wa Programu hiyo kutoka taasisi ya Karibu Tanzania Sweden katika ofisi za TFF zilizopo Karume.Programu hiyo inalenga kujenga mfumo utakaotumiwa nchi nzima katika kutoa elimu na mafunzo kwa soka la wanawake kwenye maeneo ya ufundi, waamuzi, uongozi na tiba kwenye michezo.Akizungumza wakati wa uzinduzi huo, Rais wa TFF, Jamal Malinzi alisema programu hiyo itasaidia kuendeleza vipaji kwa wachezaji wanawake na kuongeza hali ya kujitambua na kujiamini kwa walengwa.Lengo ni kuongeza idadi ya wachezaji wenye ubora na viwango kwa soka la wanawake katika ngazi zote, hivyo programu hii ni nyenzo ya kuwezesha wanawake, alisema Malinzi.Jumla ya wanawake 600 ikiwamo 30 kutoka katika kila vyuo vya Maendeleo ya Jamii watashiriki, ambapo katika programu hiyo, Wizara ya Afya, Maendeleo ya Jamii, Jinsia, Wazee na Watoto wanashiriki kikamilifu kwa kuwezesha wanafunzi na miundombinu ilivyo chini ya wizara hiyo kutumika katika kufanikisha programu hii.  <topic>: michezo 